Verwarring oor Pta se naam | Nuus24
Verwarring oor Pta se naam
Jonges is teen 'Tshwane'
Interdik kom dalk teen naamsveranderinge
Beleid oor straatname aangepas
Johannesburg – Onverwagse steun vir die behoud van Pretoria se naam en politieke oorlewing by Mangaung het die Tshwane-metro se planne om dié naam binnekort te verander, vir eers in die wiele gery.Beeld berig die ANC gaan nie, soos beplan, die stad se naam voor sy kongres in Mangaung die "doodskoot" kan gee nie.Inwoners in dié metro het ná 'n openbare deelnameproses tot 16 November kans gehad om aan te dui of hulle vír of teen die voorgestelde naamsverandering van Pretoria na Tshwane is.Die dagblad berig Tshwane se speakerskantoor het onlangs met 'n skok besef daar is veel meer steun vir Pretoria as vir Tshwane.Daar word boonop verneem die ANC-Tshwane-streek het die naamstryd die laaste ruk op die agtergrond geskuif met politieke oorlewing by Mangaung wat nou boaan die voorkeurlys is."Pretoria se naam het 'n tydelike reddingsboei gekry en sal 2013 sien," het 'n ingeligte van die regerende party gesê.Tshwane beskou glo die steun vir Pretoria as onnatuurlik en wil probeer vasstel of daar nie "spookstemme" uitgebring is nie.Nomasonto Ndlovu, Tshwane se woordvoerder, en Morakane Mosupye, die speaker, het geweier om kommentaar te lewer.Volg Nuus24 op Twitter - SAPA
Lees meer oor: pretoria | tshwane VOLGENDE OP NUUS24X
Die staat het nie 'n saak nie en die slagoffer het nie 'n saak nie... Wat is daar om te verstaan? Moord was nog nooit so maklik nie.